**Hurrikaani Ian** oli vuoden 2022 Atlantin hurrikaanikaudella yhdeksäs nimetty trooppinen myrsky ja neljäs hurrikaani. Viisiportaisella Saffirin-Simpsonin hurrikaaniasteikolla se saavutti korkeimmillaan neljännen asteen. Myrsky rantautui Kuubaan syyskuun 27. päivä ja aiheutti ainakin kahden ihmisen kuoleman. Hurrikaani Ian jatkoi 28. syyskuuta Yhdysvaltoihin Floridaan, jossa se aiheutti merkittäviä vahinkoja, laajoja sähkökatkoksia ja yli 80 ihmisen kuoleman. Myöhemmin 30. syyskuuta myrsky nousi vielä kerran maihin Etelä-Carolinassa ja nostatti voimakkaita tuulia ja tulvia laajalle rannikkoalueelle, mikä johti neljän ihmisen kuolemaan Pohjois-Carolinassa.

Meteorologinen historia
-----------------------

Myrsky kehittyi Atlantin valtamerellä ja liikkui Etelä-Amerikan pohjoisrannikon suuntaisesti Karibianmerelle. Aluksi nimityksellä *Tropical depression 9* seurattu myrsky sai nimen *Ian* 23. syyskuuta. Tiistaina 27. syyskuuta kolmannen asteen hurrikaaniksi voimistunut myrsky kulki läntisen Kuuban yli. Keskiviikkona 28. syyskuuta neljännen asteen hurrikaaniksi voimistunut Ian rantautui Yhdysvaltain Floridan osavaltion länsirannikolle. Ylitettyään Floridan niemimaan lounaasta koilliseen Ian oli heikentynyt trooppiseksi myrskyksi. Päästyään takaisin Atlantille torstaina 29. syyskuuta myrsky voimistui uudelleen ensimmäisen asteen hurrikaaniksi. Perjantaina 30. syyskuuta Ian rantautui Etelä-Carolinaan, jolloin sen konvektio heikentyi siinä määrin, että sen katsottiin muuntuneen ekstratrooppiseksi myrskyksi. Myrsky laantui Virginian yllä lokakuun toisen päivän vastaisena yönä.

Vaikutukset
-----------

### Kuuba

Hurrikaani aiheutti Kuuban länsiosissa huomattavia vahinkoja ja ainakin kahden ihmisen kuoleman. Lisäksi myrsky kaatoi saarivaltion sähköverkon kokonaan, jolloin yli 11 miljoonaa ihmistä jäi ilman sähköä.

### Yhdysvallat

#### Florida

Floridassa hurrikaani nostatti laajoja tulvia ja aiheutti merkittäviä aineellisia vahinkoja sekä ainakin 81 ihmisen kuoleman. Lounais-Floridan Leen piirikunnan kaupungit Fort Myers ja Cape Coral kärsivät erityisen pahoja tuhoja, ja Leen piirikunnassa kuoli ainakin 42 ihmistä. Sähkönjakelu katkesi Floridassa noin 2,7 miljoonalta taloudelta.

#### Etelä-Carolina

Myrsky aiheutti Etelä-Carolinassa tulvia ja sähkökatkoksia.

#### Pohjois-Carolina

Myrsky aiheutti Pohjois-Carolinassa neljän ihmisen kuoleman.

* Tulvan katkaisema tie Floridassa 30. syyskuutaTulvan katkaisema tie Floridassa 30. syyskuuta
* Myrskytuhoja lähellä Floridan Delray BeachiäMyrskytuhoja lähellä Floridan Delray Beachiä
* Myrskytuhoja Floridan Bartow’ssaMyrskytuhoja Floridan Bartow’ssa

Lähteet
-------

1. ↑  Tropical Depression NINE  23.9.2022. National Hurricane Center. Viitattu 30.9.2022. (englanniksi)
2. ↑  Tropical Depression NINE  23.9.2022. National Hurricane Center. Viitattu 30.9.2022. (englanniksi)
3. ↑  Tropical Storm IAN  23.9.2022. National Hurricane Center. Viitattu 30.9.2022. (englanniksi)
4. ↑  Hurricane IAN  27.9.2022. National Hurricane Center. Viitattu 30.9.2022. (englanniksi)
5. ↑  Hurricane IAN  28.9.2022. National Hurricane Center. Viitattu 30.9.2022. (englanniksi)
6. ↑  Tropical Storm IAN  29.9.2022. National Hurricane Center. Viitattu 30.9.2022. (englanniksi)
7. ↑  Hurricane IAN  29.9.2022. National Hurricane Center. Viitattu 30.9.2022. (englanniksi)
8. ↑  Hurricane IAN  29.9.2022. National Hurricane Center. Viitattu 30.9.2022. (englanniksi)
9. 1 2  Jääskeläinen, Kai: Ian voimistui takaisin hirmumyrskyksi ja on matkalla kohti Etelä-Carolinan osavaltiota *Yle Uutiset*.  29.9.2022. Viitattu 30.9.2022.
10. ↑  Post-Tropical Cyclone IAN  29.9.2022. National Hurricane Center. Viitattu 30.9.2022. (englanniksi)
11. 1 2  Luscombe, Richard; Milman, Oliver: Hurricane Ian moves into South Carolina after rampage in Florida *The Guardian*.  30.9.2022. Viitattu 1.10.2022. (englanniksi)
12. ↑  Post-Tropical Cyclone IAN Advisory Number 38  1.10.2022. National Weather Service. Viitattu 3.10.2022. (englanniksi)
13. ↑  Reunamäki, Ilmari: Koko Kuuba ilman sähköä hurrikaanin jäljiltä – Florida varautuu hirmumyrskyyn, yli 2,5 miljoonaa ihmistä saanut evakuointikäskyn *Yle Uutiset*.  28.9.2022. Viitattu 30.9.2022.
14. 1 2 3  Hurricane Ian death toll climbs past 80 amid criticism over storm response *The Guardian*.  3.10.2022. Viitattu 3.10.2022. (englanniksi)
15. ↑  Haukka, Inka; Reunamäki, Ilmari; Saarikoski, Jyrki: Hirmumyrsky Ian runnoo Floridaa – yli kahdelta miljoonalta ihmiseltä sähköt poikki *Yle Uutiset*.  28.9.2022. Viitattu 30.9.2022.